“ทองฟิวเจอร์” ดิ่งกว่า 2% หลุด 1,830 เหรียญ เซ่นดอลล์แข็ง-บอนด์ยีลด์พุ่ง
“ราคาทองฟิวเจอร์” ดิ่งกว่า 2% หลุด 1,830 เหรียญ เซ่นดอลล์แข็ง-บอนด์ยีลด์พุ่ง โดย ณ เวลา 21.28 น.ตามเวลาไทย สัญญาทองคำตลาด COMEX ส่งมอบเดือนส.ค. ร่วงลง 47.20 ดอลลาร์ หรือ 2.5% สู่ระดับ 1,828.30 ดอลลาร์/ออนซ์
“ทองฟิวเจอร์” ดิ่งกว่า 2% หลุด 1,830 เหรียญ เซ่นดอลล์แข็ง-บอนด์ยีลด์พุ่ง โดย ณ เวลา 21.28 น.ตามเวลาไทย สัญญาทองคำตลาด COMEX ส่งมอบเดือนส.ค. ร่วงลง 47.20 ดอลลาร์ หรือ 2.5% สู่ระดับ 1,828.30 ดอลลาร์/ออนซ์
13 มิ.ย. 2565

ผู้สื่อข่าวรายงวานว่า  ราคาทองฟิวเจอร์ดิ่งลงกว่า 2% หลุดระดับ 1,830 ดอลลาร์ในวันนี้(13 มิ.ย.65) โดยถูกกดดันจากการแข็งค่าของดอลลาร์ และการดีดตัวของอัตราผลตอบแทนพันธบัตรรัฐบาลสหรัฐ
นอกจากนี้ ราคาทองยังได้รับผลกระทบจากความกังวลที่ว่า ธนาคารกลางสหรัฐ (เฟด) จะเร่งปรับขึ้นอัตราดอกเบี้ยในการประชุมสัปดาห์นี้เพื่อสกัดเงินเฟ้อ หลังสหรัฐเปิดเผยดัชนีราคาผู้บริโภค (CPI) พุ่งขึ้นเกินคาด
โดย ณ เวลา 21.28 น.ตามเวลาไทย สัญญาทองคำตลาด COMEX (Commodity Exchange) ส่งมอบเดือนส.ค. ร่วงลง 47.20 ดอลลาร์ หรือ 2.5% สู่ระดับ 1,828.30 ดอลลาร์/ออนซ์
ทั้งนี้ ดอลลาร์ที่แข็งค่าขึ้นจะลดความน่าดึงดูดของทอง โดยทำให้สัญญาทองมีราคาแพงขึ้นสำหรับผู้ถือครองเงินสกุลอื่น ขณะที่การดีดตัวขึ้นของอัตราผลตอบแทนพันธบัตรรัฐบาลสหรัฐจะเพิ่มต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย
ด้านกระทรวงแรงงานสหรัฐเปิดเผยว่า ดัชนี CPI ซึ่งเป็นมาตรวัดเงินเฟ้อจากการใช้จ่ายของผู้บริโภค พุ่งขึ้น 8.6% ในเดือนพ.ค. เมื่อเทียบรายปี ซึ่งเป็นระดับสูงสุดในรอบกว่า 40 ปี และสูงกว่าที่นักวิเคราะห์คาดการณ์ที่ระดับ 8.3%
โดยนักวิเคราะห์จากหลายสำนักต่างคาดการณ์ว่า เฟดจะปรับขึ้นอัตราดอกเบี้ย 0.75% ในการประชุมนโยบายการเงินในสัปดาห์นี้ ซึ่งจะเป็นการปรับขึ้นอัตราดอกเบี้ยรุนแรงที่สุดนับตั้งแต่ปี 2537 เพื่อสกัดการพุ่งขึ้นของเงินเฟ้อ